သကျသီဟဘုရား

တည်နီရာ
မြောက်ဦးနန်းတော်ကုန်းဧ့အရှေ့ဘက် (၂) ဖာလုံကျော်ခန့် အကွာ၊ နန်းတော်ဦးဆောင်ဧ့အရှေ့ဘက်၊ ထင်တော်မူစေတီဧ့တောင်ဘက်၊ သမာရ်အောင်စေတီတော်ဧ့အနောက်ဘက်တွင် တည်ဟိပါရေ။ 
ကုသိုလ်သျှင်
ကောဇာ (၁၀၀၃) ခု၊ အေဒီ (၁၆၄၁) ခုနှစ်တွင် ဘုရင်နရပတိကြီးမှ တည်ဆောက်လှူဒါန်းခပါ ရေ။ 
သမိုင်းအကျဉ်း
တတိယမြောက်ဦးခေတ်တွင် ဘုရင်နရပတိကြီး လှူဒါန်းခရေ ဆင်းတုတော်တစ်ဆူဖြစ်ပြီး ခရစ်သက္ကရာဇ် (၂၀၀၇) ခုနှစ်တွင် ထားဝယ်မြို့မှ ဦးငွေဝင် ဇနီးဒေါ်မြသိန်းတို့ မိသားစုမှ ထပ်မံမွမ်းမံခရေ ဆင်းတုတော်တစ်ဆူပင် ဖြစ်ပါရေ။
ဗိသုကာလက်ရာ
ဆင်းတုတော်မှာ ဓမ္မခဏ်နန့်တစ်ဆက်တည်း ကျောက်တစ်လုံးတည်းဖြင့် ထုဆစ်ထားရေ ဆင်းတုတော်တစ်ဆူ ပင်ဖြစ်ပါရေ။ ဆင်းတုတော်မှာ အလွန်သပ္ပာယ်ပြီး ကြည်ညိုဖွယ်ကောင်းရေ ဆင်းတုတော်ကြီးတစ်ဆူပင် ဖြစ်ပါရေ။ ဆင်းတုတော်ဧ့ဉာဏ်တော်အမြင့်မှာ (၁၀) ပေခန့်၊ ပခုံးစွန်းနှစ်ဖက်အကျယ် (၅) ပေခန့်၊ ဒူးစွန်းနှစ်ဖက်အကျယ် ၈ ပေ ခန့်ဟိပါရေ။ ဦးငွေဝင် ဇနီးဒေါ်မြသိန်း မိသားစုတို့မှာ အလျား ၂၃ ပေခန့်၊ အနံ ၁၆ ပေခန့်ဟိရေ အုတ်ကာ၊ သွပ်မိုး၊ ကျောင်းဆောင်တစ်ဆောင်ဖြင့် ထိန်းသိမ်းလှူဒါန်းထားပါရေ။

ကိုးကား
မြောက်ဦးဒေသ ရှေးဟောင်းအဆောက်အဦးများ (ရှေးဟောင်းသုတေသနနှင့် အမျိုးသားပြတိုက်ဦးစီးဌာန၊ ယဉ်ကျေးမူဝန်ကြီးဌာန) -၂၀၁၅
Category:ရခိုင်ပြည်ဟိထင်ရှားရေ ပုထိုးတော်တိ